b'\n_START_ARTICLE_\nNora Koller\xc3\xb8d Wold\n_START_SECTION_\nBakgrunn\n_START_PARAGRAPH_\nHun er f\xc3\xb8dt i Fredrikstad. I 2015 fikk hun p\xc3\xa5vist ulcer\xc3\xb8s kolitt, som for\xc3\xa5rsaker diar\xc3\xa9 og bl\xc3\xb8dninger, og fikk da beskjed om at hun ikke kom til \xc3\xa5 kunne konkurrere i friidrett. Takket v\xc3\xa6re medisinering kan hun likevel konkurrere, og ble i 2019 tatt ut til Olympiatoppen \xc3\x98st sin satsingsgruppe.\n_START_SECTION_\n2011 - 2013\n_START_PARAGRAPH_\nWold kom p\xc3\xa5 andreplass p\xc3\xa5 800 meter i J14-klassen under V\xc3\xa4rldsungdomsspelen 2011. \xc3\x85ret etter deltok hun i Ungdomsmesterskapet i friidrett 2012, og vant der 300 meter hekk i J15-klassen, og hun kom p\xc3\xa5 femteplass p\xc3\xa5 80 meter hekk. I NM i stafetter 2012 deltok hun p\xc3\xa5 Fredrikstad IFs stafettlag som fikk s\xc3\xb8lv p\xc3\xa5 4 x 400 meter stafett. Hun deltok i Junior-NM i friidrett 2013, der hun fikk s\xc3\xb8lv p\xc3\xa5 400 meter hekk, kun sl\xc3\xa5tt av Amalie Iuel, og hun deltok i Nordisk juniormesterskap i friidrett 2013, der hun kom p\xc3\xa5 sjetteplass p\xc3\xa5 400 meter hekk. Hun kvalifiserte seg til finalen p\xc3\xa5 400 meter hekk under NM i friidrett 2013, men stilte ikke til start i finalen. I september vant hun 300 meter hekk under Ungdomsmesterskapet i friidrett 2013.\n_START_SECTION_\n2014\n_START_PARAGRAPH_\nUnder Ungdomsmesterskapet innend\xc3\xb8rs 2014 fikk hun bronse p\xc3\xa5 400 meter i J17-klassen, og fikk bronse p\xc3\xa5 4 x 400 meter stafett i klassen jenter 18-22 \xc3\xa5r. P\xc3\xa5 200 meter n\xc3\xa5dde hun ikke finalen. _NEWLINE_Utend\xc3\xb8rs deltok hun i NM i stafetter 2014, der hun fikk gull p\xc3\xa5 4 x 400 meter stafett i juniorklassen. Hun kom p\xc3\xa5 andreplass p\xc3\xa5 400 meter hekk under \xc3\x96resundsspelen 2014, i seniorklassen. Hun fikk s\xc3\xb8lv p\xc3\xa5 400 meter hekk under Junior-NM i friidrett 2014, og deltok i Nordisk juniormesterskap i friidrett 2014, der hun kom p\xc3\xa5 femteplass p\xc3\xa5 400 meter hekk og deltok p\xc3\xa5 Norges stafettlag som vant 4 x 400 meter stafett. Under NM i friidrett 2014 kom hun p\xc3\xa5 fjerdeplass p\xc3\xa5 400 meter hekk. I september deltok hun i Ungdomsmesterskapet i friidrett 2014, og fikk der s\xc3\xb8lv p\xc3\xa5 400 meter og 800 meter, og vant 300 meter hekk.\n_START_SECTION_\n2015\n_START_PARAGRAPH_\nHun vant Nytt\xc3\xa5rsl\xc3\xb8pet i Fredrikstad 1. januar. Hun deltok i NM i stafetter 2015, og deltok der p\xc3\xa5 Fredrikstads stafettlag som fikk bronse p\xc3\xa5 4 x 400 meter stafett i juniorklassen.\n_START_SECTION_\n2016\n_START_PARAGRAPH_\nHun satte personlig rekord p\xc3\xa5 60 meter innend\xc3\xb8rs under Skedsmolekene 30. januar, med 8,07 sekunder. Hun vant 400 meter hekk under Norwegian Grand Prix-stevnet p\xc3\xa5 Hamar, og i NM i stafetter 2016 deltok hun i seniorklassen, og fikk der bronse p\xc3\xa5 4 x 400 meter sammen med Fredrikstad IF. Hun kom p\xc3\xa5 tredjeplass p\xc3\xa5 400 meter hekk under Flor\xc3\xb8 Friidrettsfestval, og hun kom p\xc3\xa5 sjetteplass i seniorklassen under V\xc3\xa4rldsungdomsspelen 2016, med ny personlig rekord p\xc3\xa5 1:00,81. Under NM i friidrett 2016 kom hun p\xc3\xa5 sjetteplass p\xc3\xa5 400 meter hekk og p\xc3\xa5 1000 meter stafett, og under Junior-NM i friidrett 2016 fikk hun s\xc3\xb8lv p\xc3\xa5 400 meter hekk, bak Karoline Daland, og Fredrikstad fikk s\xc3\xb8lv p\xc3\xa5 1000 meter stafett. Hun ble tatt ut til \xc3\xa5 delta i Nordisk juniormesterskap i friidrett 2016 p\xc3\xa5 Island, og kom der p\xc3\xa5 femteplass p\xc3\xa5 400 meter hekk. Hun vant 400 meter hekk og fikk s\xc3\xb8lv p\xc3\xa5 400 meter i klassen Jenter 18-19 \xc3\xa5r under Ungdomsmesterskapet i friidrett 2016.\n_START_SECTION_\n2017\n_START_PARAGRAPH_\nNordisk mesterskap i friidrett innend\xc3\xb8rs 2017 ble arrangert i Finland, og Wold deltok der p\xc3\xa5 300 meter hekk utenfor konkurranse, og kom der p\xc3\xa5 fjerdeplass. Hun deltok i seniorklassen i NM i stafetter 2017, og Fredrikstad IF kom der p\xc3\xa5 tredjeplass p\xc3\xa5 4 x 800 meter i kvinneklassen og f\xc3\xb8rsteplass p\xc3\xa5 4 x 400 meter mix, som eneste lag. _NEWLINE_Hun kom p\xc3\xa5 tredjeplass p\xc3\xa5 400 meter hekk i Norwegian Grand Prix-stevnet i Kristiansand, og tredjeplass i Flor\xc3\xb8 Friidrettsfestival, begge i seniorklassen. Hun deltok i den nasjonale konkurransen under Bislett Games, og kom der p\xc3\xa5 femteplass p\xc3\xa5 400 meter hekk med ny personlig rekord p\xc3\xa5 1:00,02. Hun ble tatt ut til \xc3\xa5 delta i U23-EM i friidrett 2017, og kom der p\xc3\xa5 sjetteplass i sitt heat, med tiden 1,00,46, som var 23. beste resultat totalt. Hun vant 400 meter hekk i U23-klassen under Junior-NM i friidrett 2017, og fikk bronse i samme \xc3\xb8velse under NM i friidrett 2017.\n_START_SECTION_\n2018\n_START_PARAGRAPH_\nWold satte ny personlig rekord p\xc3\xa5 400 meter innend\xc3\xb8rs under Tyrvinglekene 2017, med 56,51 sekunder, og hun deltok p\xc3\xa5 400 meter under NM i friidrett innend\xc3\xb8rs 2018, der hun kom p\xc3\xa5 fjerdeplass. Utend\xc3\xb8rs deltok hun i den nasjonale konkurransen under Bislett Games, og kom der p\xc3\xa5 fjerdeplass p\xc3\xa5 400 meter med ny personlig rekord p\xc3\xa5 55,73 sekunder. Hun forbedret sin personlige rekord p\xc3\xa5 400 meter hekk til 58,58 sekunder under V\xc3\xa4rldsungdomsspelen 2018, der hun kom p\xc3\xa5 fjerdeplass i seniorklassen. _NEWLINE_I august deltok hun i Nordisk-baltisk U23-mesterskap i friidrett 2018, og fikk der s\xc3\xb8lv p\xc3\xa5 400 meter hekk, bak Minna Sv\xc3\xa4rd fra Sverige. I NM i friidrett 2018 kom hun p\xc3\xa5 andreplass i sitt fors\xc3\xb8ksheat, med tiden 1:00,07, men stilte ikke til start i finalen.'